Kārlis Oliņš
Kārlis Oliņš bija Latvijas politiķis. Bijis Latvijas Komunistiskās partijas biedrs, īslaicīgi — 4. Saeimas deputāts. Ar Latvijas Komunistisko partiju bija saistīts kopš 1928. gada, par savu darbību partijā vairākkārt ir ticis kratīts un arestēts. 1931. gadā piedalījies 4. Saeimas vēlēšanās no Strādnieku un zemnieku partijas (Komunistiskās partijas) saraksta, nav ievēlēts. 1934. gadā, pēc tam, kad deputāts Rūdolfs Lapiņš nolika mandātu un Jānis Šmits no mandāta atteicās, Oliņam tika piedāvāts pieņemt mandātu. Viņš kļuva par Saeimas deputātu 1934. gada 15. maijā. Tās pašas dienas vakarā notika valsts apvērsums, kura rezultātā Saeima tika atlaista. 1936. gada augustā Rīgas apgabaltiesa viņam piesprieda 6 mēnešu cietumsodu par pretvalstisku darbību.